Briti inimgeograaf, ajakirja International Journal of Heritage Studies toimetaja Peter Howard jutustas kord ühele seminariseltskonnale 1960. aastatest pärinevast, seega ilmselt ühest maailma varasemast maaturismi käsiraamatukesest. Muude läbinägevate ja teravmeelsete õpetuste seas olevat autor seal kirja pannud ka umbes järgmise lause: "Ärge arvake, et nad (s.o külastajad) tulevad teie juurde teie talu pärast. Nad tulevad sellepärast, et neil on automobiil (motorcar)."